
III skyrius. Užsakovo reikalavimai

BENDRIEJI REIKALAVIMAI
1.  TIKSLAI IR NUMATOMI ATLIKTI DARBAI
1.1 Bendra informacija

Šioje pirkimo dokumentų dalyje nustatomi bendrieji užsakovo techniniai reikalavimai reikalingi atlikti projekto „Geriamojo vandens tiekimo ir nuotekų tvarkymo infrastruktūros atnaujinimas ir plėtra Varėnos rajone“ pirkimo „Buitinių nuotekų tinklų statyba Merkinės mstl.“ objektui:

Nuotekų šalinimo tinklų Stangės g., Jagmino g., Tilto g., V. Sladkevičiaus g., Piliakalnio g., Gardino g., Bakšio g., A. Čyro g., Vilniaus g., Daržų g. ir privažiavime Mer-184v, privažiavime Mer-92v, Merkinės mstl., Merkinės sen., Varėnos r. sav., statybos projektas (žr. priedas Nr. 1).
1.1.1  Bendrieji tikslai
Padėti įgyvendinti Lietuvos Respublikos bei ES direktyvų reikalavimus geriamojo vandens tiekimui ir nuotekų tvarkymui.
1.1.2  Pagrindiniai tikslai
Užtikrinti gyventojams tinkamos kokybės nuotekų surinkimo paslaugų teikimą.

Šiame skyriuje kartu su techniniais reikalavimais ir specifikacijomis įtrauktos šios darbų ir paslaugų sritys:

· Buitinių nuotekų tinklų statyba;

· Archeologinių tyrimų (archeologinių žvalgymų arba žvalgomųjų archeologinių tyrimų) atlikimas pagal teisės aktų, projekto ir atsakingų institucijų reikalavimus;

· Parengto supaprastinto statybos projekto sprendinių ir brėžinių tikslinimas, projekto laidų rengimas bei atskirų projekto dalių parengimas pagal faktinį poreikį.
Šių Užsakovo reikalavimų tikslas - nustatyti pagrindinius techninius reikalavimus, keliamus objektui, jo apimčiai, naudojamoms medžiagoms, atliekamų darbų kokybei ir paslaugoms. Jose konkrečiai nurodyti reikalaujami atlikti darbai. 

Konkurso dalyviai ruošdami savo konkursinį pasiūlymą gali naudotis visais Pirkimo dokumentuose pateiktais dokumentais.

Rangovas atsako už statybą, gamybą (taip pat ir tą, kurią vykdo jo tiekėjai), montavimą, priežiūrą, įrangos išbandymą ir atskirų įrenginių paleidimą.
Rangovas privalo išsamiai susipažinti su parengtu statinio projektu, naujų abonentų sąrašu (2 priedas) ir teikdamas Rangos darbų pasiūlymą įsivertinti visus sąnaudų kiekių žiniaraščiuose numatytus darbus, įrengimus, įrenginius ir medžiagas bei visus galimus papildomus darbus, darbų kiekių pokyčius bei galimas papildomas išlaidas. Atkreiptinas dėmesys, kad buitinių nuotekų tinklų atšakos iki naujų abonentų žemės sklypų ribų turi būti įrengtos pagal pridedamą sąrašą (2 priedas), t. y. mažesne apimtimi nei numatyta sąnaudų kiekių žiniaraščiuose. Rangovas atsako už tai, kad pasiūlyme pagal šiuos reikalavimus būtų įtraukti visi darbai būtini projektui tinkamai įgyvendinti, kadangi bus sudaroma fiksuotos kainos sutartis.
1.1.3  Reikalingi atlikti darbai (užduotys)
Vadovaujantis šių Užsakovo reikalavimų 1 priedu (Statinio projektu), pakloti buitinių nuotekų tinklus. Buitinių nuotekų tinklų atšakos iki naujų abonentų žemės sklypų ribų turi būti įrengtos pagal pridedamą sąrašą (2 priedas). 

Užsakovui pateikti išpildomuosius brėžinius, pagal kuriuos pakloti ir atiduodami tinklai bei įrenginiai, taip pat kadastrinių matavimų bylas.
Rangovas privalo parengti/gauti/pateikti visus privalomuosius dokumentus darbams vykdyti ir statinio statybai užbaigti, būtinus tinkamai atlikti statybos darbus ir Statybos užbaigimą bei statinį tinkamai naudoti. Rangovas Užsakovo vardu (be atskiro Užsakovo įgaliojimo) savarankiškai organizuoja ir atlieka visus veiksmus bei darbus dokumentams gauti, parengti, pateikti ir (ar) supažindinti, kuriuos reikalinga turėti statybos darbų vykdymo metu ir (ar) Statybos užbaigimo momentui, t. y. privalomuosius dokumentus, patvirtinančius, kad statiniai, jų inžinerinės sistemos, įrenginiai ir pan. atitinka Projekto, LR teisės aktų ir kokybės reikalavimus, Užsakovas (ar jo įgaliotasis atstovas) supažindintas (pasirašytinai) su statinio, jo inžinerinių sistemų ir įrangos naudojimu bei gali statinį naudoti pagal paskirtį. Rangovui priskiriama:

· visų privalomų dokumentų darbams vykdyti (reikalavimų (nurodymų) prieš žemės darbų vykdymą, statybvietės (jos statinių) geodezinio nužymėjimo ir įtvirtinimo, statybos darbų žurnalo (ų), statybos darbų technologijos projekto, įmonės statybos taisyklių ir kt.) darbams vykdyti įgijimas pagal STR 1.06.01:2016 „Statybos darbai. Statinio statybos priežiūra“ ir LR statybos įstatymą;
· visų privalomųjų dokumentų (tyrimų, bandymų, matavimų, kontrolinių geodezinių nuotraukų, kadastro duomenų bylos (ų) su atlikta patikra, pažymų, naudojimosi/priežiūros instrukcijų ir kt.) Statybos užbaigimui bei statinio naudojimui įgijimas pagal Statybos užbaigimo metu galiojančius teisės aktus (įskaitant ekspertizės rangovo paslaugas).
Pastabos darbams:
· Darbų metu visos išardytos esamos dangos turi būti atstatytos į tokio paties tipo dangą neprastesnės būklės nei iki darbų pradžios. Gardino (komplekso žymuo SR2020-061/8-SPP) ir Bakšio g. (komplekso žymuo SR2020-061/9-SPP) dangų atstatymo darbai pagal projekto sprendinį „10 cm AC 16 PD ant 20 cm skaldos pagrindo, panaudojant esamus pagrindus ŠNS įrengimui“ į šio pirkimo darbų apimtį neįtraukiami, nes šią darbų dalį atskirai vykdys Varėnos rajono savivaldybė.
· Iki nuotekų kėlyklų turi būti atvesti ir prijungti kabeliai nuo subjektų, kurių poreikiams tarnaus nuotekų kėlyklos, vidaus elektros tinklų.

· Šulinių gylius būtina patikslinti darbų metu.

· Nevažiuojamai daliai skirtas „lengvo“ tipo ketinis dangtis. Važiuojamai daliai skirtas “sunkaus” tipo kalaus ketaus ketinis dangtis.

· Esant gruntiniam ar paviršiniam vandeniui, Rangovas privalo darbus vykdyti pagal Statinio projekte numatytus sprendinius ir technologinius reikalavimus, įskaitant vandens pašalinimą, šlapių gruntų montavimo technologiją, dirbtinių pagrindų bei kitų projekte numatytų priemonių įrengimą. Visos šiems sprendiniams įgyvendinti reikalingos priemonės ir darbai įtraukiami į Rangovo pasiūlymą.

· Pagrindinių buitinių nuotekų siurblinių elektros energijos tiekimui reikalingų AB „Energijos skirstymo operatorius“ prijungimo sąlygų gavimą ir visų jose nustatytų sprendinių įgyvendinimą organizuoja Rangovas Užsakovo vardu. Rangovas į pasiūlymo kainą turi įvertinti visus siurblinių elektros prijungimui reikalingus darbus, medžiagas ir įrangą nuo ESO nustatyto prijungimo taško iki siurblinės, įskaitant ESO operatoriui mokamus prijungimo įmokos mokesčius.

1.1.4 Žaliųjų pirkimų kriterijai
Darbų vykdymo metu turi būti minimizuotas poveikis aplinkai, įskaitant triukšmo, dulkių ir kitų teršalų kontrolę. Rangovas privalo užtikrinti ne mažiau kaip 70 % statybinių atliekų perdirbimą, tvarkyti statybines atliekas pagal žiedinės ekonomikos principus.
Rangovas privalo naudoti aplinkai draugiškas medžiagas, atitinkančias ekologinius kriterijus, numatytus Lietuvos ar ES teisės aktuose.
1.1.5 Reikalingi atlikti darbai (užduotys)
Vadovaujantis šių Užsakovo reikalavimų 1 priedu (Statinio projektu), pakloti buitinių nuotekų tinklus. Buitinių nuotekų tinklų atšakos iki naujų abonentų žemės sklypų ribų turi būti įrengtos pagal pridedamą sąrašą (2 priedas). 
Užsakovui pateikti išpildomuosius brėžinius, pagal kuriuos pakloti ir atiduodami tinklai bei įrenginiai, taip pat kadastrinių matavimų bylas.
Rangovas privalo parengti/gauti/pateikti visus privalomuosius dokumentus darbams vykdyti ir statinio statybai užbaigti, būtinus tinkamai atlikti statybos darbus ir Statybos užbaigimą bei statinį tinkamai naudoti. Rangovas Užsakovo vardu (be atskiro Užsakovo įgaliojimo) savarankiškai organizuoja ir atlieka visus veiksmus bei darbus dokumentams gauti, parengti, pateikti ir (ar) supažindinti, kuriuos reikalinga turėti statybos darbų vykdymo metu ir (ar) Statybos užbaigimo momentui, t. y. privalomuosius dokumentus, patvirtinančius, kad statiniai, jų inžinerinės sistemos, įrenginiai ir pan. atitinka Projekto, LR teisės aktų ir kokybės reikalavimus, Užsakovas (ar jo įgaliotasis atstovas) supažindintas (pasirašytinai) su statinio, jo inžinerinių sistemų ir įrangos naudojimu bei gali statinį naudoti pagal paskirtį. Rangovui priskiriama:

· visų privalomų dokumentų darbams vykdyti (reikalavimų (nurodymų) prieš žemės darbų vykdymą, statybvietės (jos statinių) geodezinio nužymėjimo ir įtvirtinimo, statybos darbų žurnalo (ų), statybos darbų technologijos projekto, įmonės statybos taisyklių ir kt.) darbams vykdyti įgijimas pagal STR 1.06.01:2016 „Statybos darbai. Statinio statybos priežiūra“ ir LR statybos įstatymą;
· visų privalomųjų dokumentų (tyrimų, bandymų, matavimų, kontrolinių geodezinių nuotraukų, kadastro duomenų bylos (ų) su atlikta patikra, pažymų, naudojimosi/priežiūros instrukcijų ir kt.) Statybos užbaigimui bei statinio naudojimui įgijimas pagal Statybos užbaigimo metu galiojančius teisės aktus (įskaitant ekspertizės rangovo paslaugas).
Pastabos darbams:
· Darbų metu visos išardytos esamos dangos turi būti atstatytos į tokio paties tipo dangą neprastesnės būklės nei iki darbų pradžios. Gardino (komplekso žymuo SR2020-061/8-SPP) ir Bakšio g. (komplekso žymuo SR2020-061/9-SPP) dangų atstatymo darbai pagal projekto sprendinį „10 cm AC 16 PD ant 20 cm skaldos pagrindo, panaudojant esamus pagrindus ŠNS įrengimui“ į šio pirkimo darbų apimtį neįtraukiami, nes šią darbų dalį atskirai vykdys Varėnos rajono savivaldybė.
· Iki nuotekų kėlyklų turi būti atvesti ir prijungti kabeliai nuo subjektų, kurių poreikiams tarnaus nuotekų kėlyklos, vidaus elektros tinklų.
· Šulinių gylius būtina patikslinti darbų metu.
· Nevažiuojamai daliai skirtas „lengvo“ tipo ketinis dangtis. Važiuojamai daliai skirtas “sunkaus” tipo kalaus ketaus ketinis dangtis.

· Esant gruntiniam ar paviršiniam vandeniui, Rangovas privalo darbus vykdyti pagal Statinio projekte numatytus sprendinius ir technologinius reikalavimus, įskaitant vandens pašalinimą, šlapių gruntų montavimo technologiją, dirbtinių pagrindų bei kitų projekte numatytų priemonių įrengimą. Visos šiems sprendiniams įgyvendinti reikalingos priemonės ir darbai įtraukiami į Rangovo pasiūlymą.
· Pagrindinių buitinių nuotekų siurblinių elektros energijos tiekimui reikalingų AB „Energijos skirstymo operatorius“ prijungimo sąlygų gavimą ir visų jose nustatytų sprendinių įgyvendinimą organizuoja Rangovas Užsakovo vardu. Rangovas į pasiūlymo kainą turi įvertinti visus siurblinių elektros prijungimui reikalingus darbus, medžiagas ir įrangą nuo ESO nustatyto prijungimo taško iki siurblinės, įskaitant ESO operatoriui mokamus prijungimo įmokos mokesčius.

1.1.6  Įvairių sutarčių sąryšis 

Rangovas turi įvertinti ar tuo pat metu, kai jis vykdys darbus, kitos organizacijos ar pan. lygiagrečiai gali vykdyti kitus darbus ar kitokią veiklą, ir ar jis atitinkamai galės koordinuoti savo darbą ir veiklą. 

Prireikus, darbo brėžinių forma, Rangovas turi pateikti visą informaciją ir priemones, kurios leistų teisingai nustatyti požeminių objektų vietą, konstrukcijų matmenis ir pan., t.y. visa, kas reikalinga darbų pagal kitas sutartis atlikimui. 

Užsakovas Rangovui nemokės jokios papildomos kompensacijos už galimus su tuo susijusius nepatogumus. 

1.2  Gamtinės sąlygos 

Planuodamas ir projektuodamas darbus Rangovas turi tinkamai atsižvelgti į vyraujančias Lietuvos meteorologines sąlygas ir jų poveikį darbų vykdymui. 
1.2.1  Inžinerinės geologinės sąlygos

Rangovas turi savo sąskaita, jeigu reikalinga, pasirengti reikalingus papildomus geologinius tyrinėjimus, reikalingus tinkamai pastatyti nuotekų valymo įrenginius.
1.2.2.  Hidrogeologinės sąlygos

Rangovas turi savarankiškai susipažinti ir įvertinti visas vietovėje vyraujančias hidrogeologines sąlygas.
1.2.3.  Gamtinė aplinka, priėmėjas

Iš Merkinės nuotekų valymo įrenginių valytos nuotekos bus išleidžiamos į Nemuno upę.
1.3  Bendri reikalavimai statybvietei
1.3.1  Rangovo darbuotojų kvalifikacija 

Rangovas turi skirti kvalifikuotus darbininkus, meistrus ir inžinierius, sugebančius profesionaliai atlikti darbą pagal galiojančius nacionalinius standartus. Pareikalavus turi būti pateikti darbininkų kvalifikacijos pažymėjimai. 

Rangovas atsako už statybos ir montavimo tikslumą, visų linijų ir lygių tikslų nužymėjimą. 

Visas montavimas turi būti atliekamas pagal brėžinius ir gamintojo specifikacijas, o bandymas pagal gamintojo rekomendacijas. 

Bandymų procedūras ir metodus reikia pateikti Inžinieriui patvirtinti iki bandymų pradžios. 

1.3.2  Darbo valandos ir dienos 

Rangovas darbus vykdo savo vidiniais teisės aktais patvirtinta tvarka. Objekte iškilę klausimai, susiję su darbų vykdymu ir kuriems spręsti reikalingi statybos dalyviai, sprendžiami darbo dienų darbo valandomis (nuo 8.00 val. iki 17.00 val.). Užsakovui norint dirbti savaitgaliais turi būti pateiktas prašymas Inžinieriui. Prireikus leidimas dirbti savaitgalį gali būti atšauktas. 

1.4  Apsaugos reikalavimai 

1.4.1  Reikalavimai aplinkos apsaugai 

Visų statybos etapų metu Rangovas privalo laikytis visų Užsakovo šalyje galiojančių įstatymų, taisyklių, ir tiesiogiai susijusių reikalavimų, bei atsižvelgti į visas priemones, projekto valdymą ir administravimą, kurie reikalingi užtikrinti aplinkosauginius reikalavimus. 

Statybos darbai sukels nepatogumus ir trukdymus visuomenei. Tai turi įvertinti visos projekte dalyvaujančios šalys. Todėl, Rangovui keliamas esminis reikalavimas, iki minimumo sumažinti neigiamą statybos poveikį aplinkai.

1.4.2  Medžių ir žaliųjų zonų apsauga 

Rangovui neleidžiama perkelti ar kirsti darbų zonoje esančių medžių be atitinkamų subjektų sutikimo. Rangovo pareiga saugoti esamus medžius ir žaliąsias zonas statybvietėje. Jei kuris nors medis ar žalioji zona buvo Rangovo sunaikinta ar pažeista, Rangovas privalo pakeisti pažeistą medį ar zoną lygiaverčiu buvusiam. 

1.4.3  Turto apsauga 

Rangovas atsako už privataus ar visuomeninio turto, esančio statybvietėje saugojimą ir apsaugą nuo sugadinimo ar vagystės jam vykdant darbus. 

Rangovas privalo atstatyti visus jo darbo metu sugadintus ar sužalotus paviršius bei turtą ir visiškai atsako už visų baigtų išorinių bei vidinių paviršių, įrangos ir įtaisų apsaugą nuo dėmių, žymių, purvo ir kt., pradedant nuo jų statybos ar montavimo momento ir baigiant perdavimu. 

Tuo atveju, jei kyla pretenzijos dėl turto sugadinimo ar tariamo sugadinimo, įvykusio atliekant darbus pagal šią Sutartį, Rangovas atsako už visas išlaidas, susijusias su pretenzijų sureguliavimu ir gynyba dėl šių pretenzijų. Prieš pradėdamas darbus greta nuosavybės, esančios šalia statybvietės, Rangovas savo sąskaita turi atlikti tokius patikrinimus, kurie gali būti reikalingi nuosavybės būklei nustatyti. 

1.4.4  Nepatogumai vietos gyventojams 

Rangovas turi imtis visų reikiamų priemonių, kad jo įrangos, transporto priemonių, darbuotojų ir veiklos sukelti nepatogumai gyventojams būtų kuo mažesni. Rangovas neturi sukelti žalos medžiams, esantiems greta darbų teritorijos. Rangovo veikla neturi sukelti potvynių ar aplinkos taršos. 

1.5  Darbų sauga 

1.5.1  Darbo sąlygos 

- Rangovas pasirūpina pirmosios pagalbos priemonėmis; 

- Rangovas pasirūpina apsauginiais drabužiais jo žinioje esančiam personalui; 

- Rangovas organizuoja saugų darbą statybvietėje; 

- Rangovas pasirūpina tinkamu darbo vietų statybvietėje apšvietimu; 

- Rangovas pasirūpina gaisro gesinimo įranga ir jos išdėstymu pagal vietines taisykles;

-Visa reikalinga įranga, saugumo tvorelėmis, užrašais ir t.t. žmonių apsaugai nuo nelaimingų atsitikimų objekte. 

Rangovas turi užtikrinti, kad įranga yra tvarkinga, statybos aikštelė aptverta nuo praeivių ir vaikų. 

Tinkamas aptvėrimas, laikinas įtvirtinimas, iškasų šlaitų ir tranšėjų kraštų sutvirtinimas bei kiti laikini darbai užtikrinantys saugų darbą, turi būti įskaičiuoti į Rangovo finansinį pasiūlymą. 

Rangovas turi įrengti laikinus užtvėrimus statybos aikštelėje, kad užtikrinti saugų jo naudojamos statybos aikštelės dalies atskyrimą nuo bendros teritorijos.

Užsakovas yra atsakingas už savo personalo saugumą, kuris eksploatuoja esamus įrenginius. Tačiau tai neatleidžia rangovo nuo atsakomybės užtikrinti visų asmenų, turinčių teisę būti statybos aikštelėje, saugumą. 

Rangovas privalo po bet kokio nelaimingo atsitikimo, įvykusio Statybvietėje ar aplink ją ir susijusio su Darbų vykdymu, pranešti apie jį Užsakovui ir Inžinieriui. Rangovas taip pat privalo apie tai pranešti kompetentingai institucijai, kaip to reikalauja Lietuvos Respublikos įstatymai. 

Tinkamas aptvėrimas, laikinas įtvirtinimas, iškasų šlaitų ir tranšėjų kraštų sutvirtinimas bei kiti laikini darbai užtikrinantys saugų darbą, turi būti įskaičiuoti į Rangovo finansinį pasiūlymą. 

1.5.2  Saugos reikalavimai ir bendra tvarka statybvietėje 

Rangovas yra atsakingas už visas saugaus darbo priemones statybvietėje, numatytas Lietuvos Respublikos norminiuose aktuose bei įstatymuose. 

Visi Rangovo dirbantieji turi būti tinkamai apmokyti atlikti jiems paskirtus statybos darbus, prisilaikant visų saugaus darbo reikalavimų, nesukeliant pavojaus savo ir kitų dirbančiųjų sveikatai. Kiekvienai darbo zonai Rangovas skiria asmenį, kuris, greta darbų eigos kontrolės, atsako už darbų saugą toje zonoje. 

Rangovas turi pildyti saugaus darbo instruktavimo žurnalą ir visi dirbantieji objekte ar statybos aikštelėje turi pasirašyti šiame žurnale, kad yra išklausę saugaus darbo instruktažą. 

Užsakovo turtas, įskaitant medžiagas, įrenginius ir įrangą, prireikus turi būti apsaugoti nuo sugadinimo. 

Maždaug 1 m atstumu nuo Rangovo laikinos mechaninės ir elektros įrangos statybvietėje, leidžiami triukšmo dydžiai pateikti žemiau: 

- Hidraulinė ir pneumatinė įranga max. NR 80 dB;
- Krumpliaračiai ir pavaros max. NR 80 dB;
- Vandens siurbliai max. NR 80 dB;
- Stūmoklinės orapūtės max. NR 85 dB.
1.6  Laikini statiniai, vandens, elektros tiekimas ir sanitarinė įranga

1.6.1  Bendroji dalis 

Rangovas pateikia visą reikalingą laikiną įrangą, kaip nurodyta žemiau. Rangovas turi įrengti visus laikinuosius statinius pagal vietos valdžios įstaigų arba komunalinių įmonių reikalavimus, taip pat pagal visus vietinius įstatymus ir taisykles. 

Visas išlaidas, susijusias su laikinaisiais statiniais, įskaitant (tačiau ne tik) jų montavimą, aptarnavimą, perkėlimą ir pašalinimą, turi sumokėti Rangovas. 

Jei statant nuotekų valymo įrenginius, statybos metu bus naudojami esami tinklai, rangovas turi numatyti laikinus nuotekų permetimo tinklus ir įrenginius.
1.6.2  Laikinas vandens tiekimas 

Rangovas užtikrina vandens tiekimą statybos reikmėms, sanitariniams prietaisams, vamzdyno praplovimo ir išbandymo reikmėms. Rangovas padengia visas su tuo susijusias išlaidas. 

1.6.3  Laikina elektros energija 

Rangovas savo sąskaita turi pasirūpinti laikinos energijos tiekimo sistemos reikalingos statybos darbams, administracinėms patalpoms, instaliavimu, veikimu ir eksploatavimu. Rangovas turi suderinti reikiamą energijos tiekimą su „skirstomųjų tinklų operatoriumi“. Rangovas turi sumokėti „skirstomųjų tinklų operatoriui“ visus mokesčius už tarnybinį prijungimą, taip pat parūpinti visą darbo jėgą, medžiagas ir įrengimus laikinos tiekimo sistemos montavimui. Rangovas, baigęs darbą teritorijoje, turi išjungti ir pašalinti laikiną energijos tiekimo sistemą dalyvaujant „skirstomųjų tinklų operatoriaus“ atstovams. Jei yra naudojamos variklinių generatorių stotys, tuomet šios stotys turi būti akustiškai ekranuotos specialiose patalpose nuo gretimų gyvenamų rajonų. 
1.6.4  Sanitariniai įrenginiai, higienos reikalavimai
Rangovas turi pasirūpinti ir padengti visas išlaidas, susijusias su laikinais tualeto ir prausyklų įregimais savo darbuotojams. Jų turi būti pakankamas skaičius. Taip pat Rangovas turi užtikrinti, kad visos darbo vietos būtų rūpestingai prižiūrimos ir atitiktų šalies įstatymų bei normų nustatytus higienos reikalavimus. Šiuo tikslu Rangovas turi pateikti ir reguliariai valyti reikiamus įrenginius. Rangovas, suderinęs su Inžinieriumi, turi pasirūpinti reikiamu atliekų šalinimu. 

1.7  Teisės aktai, susiję su projektu ir jo įgyvendinimu

1.7.1  Standartai 

Įrengimai, medžiagos ir darbo kokybė turi atitikti atitinkamų LST, EN ir ISO standartų reikalavimus ar kitus Rangovo siūlomus tolygius standartus, galiojančius bet kurioje Europos Sąjungos valstybėje narėje (DIN ir kt.), gavus Inžinieriaus patvirtinimą.

Ten, kur Lietuvos nacionaliniai reglamentai, techniniai standartai, statybos ir aplinkos normos yra griežtesnės nei konkretūs šiose specifikacijose nurodyti standartai, pirmenybė suteikiama Lietuvos standartui ar normai. 

Inžinieriui prašant Rangovas pateikia visų darbams taikomų standartų kopijas 

Visos medžiagos ir įrengimai, kurios perkamos pagal kiekių sąrašą, turi būti gamintojo, galinčio užtikrinti kokybę pagal LST EN ISO 9001:2015 standarto reikalavimus. 

Jei Tiekėjas siūlo medžiagas, prekes, gaminius ir darbus pagal aukščiau nepaminėtas normas, Rangovas turi gauti Inžinieriaus sutikimą. Patvirtinimui Rangovas pateikia Inžinieriui standarto, patvirtinančio atitinkamų medžiagų, darbų ir pan. kokybę, kopiją ar tiekėjo išduotą dokumentą, kuris patvirtina, kad šių darbų medžiagų savybės atitinka LST nuostatas vietinėms medžiagoms. 

Inžinierius standartų pakeitimus turi suderinti raštu, o Rangovas standartų kopijas privalo pastoviai laikyti statybos aikštelėje.
Visi aukščiau išvardinti ir kiti, su šio projekto įgyvendinimu susiję teisės aktai, turi būti taikomi kartu su jų paskutiniais pakeitimais ir papildymais.

1.7.2  Darbo grafikas 

Rangovas turi paruošti darbų vykdymo grafiką. Turi būti sudarytas laiko grafikas, nurodant darbų vykdymą mėnesiais, pažymint kiekvieno darbų etapo pradžios ir pabaigos dieną, nurodant rangovą, kuris tuos darbus vykdys, bei numatomas darbų apimtis. 

Grafikas turi būti išsamus ir apimantis visų darbų sritis. Rangovas turi pateikti informaciją, t. y. darbų aprašymus, darbų eigą ir laiko skaičiavimus kiekvienai veiklos rūšiai.

1.7.3  Leidimai ir patvirtinimai 

Planuodamas savo darbą, Rangovas turi numatyti realius darbų vykdymo terminus ir atlikus darbus išpildymo dokumentų parengimui. 

Rangovas turi laikytis visų sąlygų, nurodytų bet kuriame iš leidimų, kuriuos išduoda trečiosios šalys.
1.7.4  Užrašai, brėžiniai ir kadastriniai tyrinėjimai 

Rangovas privalo savo lėšomis užtikrinti elektroninio Statybos darbų žurnalo naudojimą visą statybos darbų vykdymo laikotarpį iki statybos užbaigimo procedūrų atlikimo, užtikrinti savalaikį ir išsamų jo kompetencijai priskiriamų duomenų bei įrašų pildymą, atlikti visus techninius ir organizacinius veiksmus, reikalingus elektroninio Statybos darbų žurnalo naudojimui, įskaitant, kai taikoma, žurnalo paslaugos užsakymą ir apmokėjimą, naudotojų registravimą bei prieigos suteikimo organizavimą, taip pat užtikrinti, kad Užsakovui, statinio statybos techniniam prižiūrėtojui ir kitiems teisės aktų nustatytiems statybos dalyviams bei institucijų atstovams būtų suteikta jų funkcijoms vykdyti reikalinga prieiga prie elektroninio Statybos darbų žurnalo. Elektroninis Statybos darbų žurnalas turi būti pildomas Lietuvos Respublikos teisės aktų, įskaitant STR 1.06.01:2016 „Statybos darbai. Statinio statybos priežiūra“, nustatyta tvarka, o šios nuostatos nepanaikina ir neperkelia Rangovui teisės aktuose tiesiogiai Statytojui (Užsakovui) nustatytų pareigų ir atsakomybės.
Jeigu vykdant statybos darbus atidengiamos esamos inžinerinės komunikacijos, kurios nėra parodytos statinio projekte ir (ar) topografinėje geodezinėje nuotraukoje, Rangovas privalo apie tai nedelsdamas informuoti Užsakovą ir statinio statybos techninį prižiūrėtoją bei, prieš uždengiant komunikacijas, užtikrinti jų faktinės padėties užfiksavimą. Turi būti iškviesti galimi tų komunikacijų valdytojai.

Rangovas turi pateikti brėžinius ir dokumentaciją Užsakovui. Jei reikalinga, Rangovas turi būti atsakingas už kadastrinių tyrinėjimų dokumentacijos pateikimą iš atitinkamų institucijų. Šie dokumentai turės būti pateikti Užsakovui trimis (2) kopijomis. 

2.  ŠULINIŲ DANGČIAI IR LANDOS 
Šulinių dangčiai ir landos turi atitikti atitinkamas LST EN 124:1:2015, LST EN 124:2:2015, LST EN 124:3:2015, LST EN 124:4:2015, LST EN 124:5:2015, LST EN 124:6:2015 ar ekv. nuostatas. Betoninių šulinių dangčiai turi būti be užrakto, užsifiksuojantys su vyriais, apsaugotais nuo aplinkos poveikio, ant dangčio turi būti numatytas logotipas „Varėnos vandenys“, važiuojamoje dalyje „plaukiojančio“ tipo, kalaus ketaus. Plastikiniams šuliniams laisva landos anga turi būti tokia pati kaip ir teleskopinio vamzdžio skersmuo. Šulinių dangčiuose turi būti skylės dangčių atidarymui. Važiuojamojoje dalyje dangčiai ir landos turi būti suprojektuoti 40 t, kitur - 25 t apkrovai. 

Šulinių liukų „plaukiojančio“ tipo apkrovos klasė D 400.

Šulinių liukų įlipimo angos skersmuo ne mažiau 600 mm, įlipimo anga taisyklingos apskritimo formos.

Šulinių liukų rėmas ir dangtis pagaminti iš kalaus ketaus. Gaminio medžiaga turi atitikti EN-GJS-500 arba lygiaverčius reikalavimus. 

Šulinių liukų bendras aukštis ne mažiau 200 mm, bendras svoris ne mažiau 90  kg (dangtis ne mažiau 45 kg).

Šulinio liuko rėme turi būti sumontuotas (nepriklijuotas) apkrovas amortizuojantis ir garsą įzoliuojantis įdėklas (elastomerinė tarpinė). Tarpinė turi būti žiedo formos, ne mažiau, 10 mm storio ir ne mažiau 20 mm pločio. Tarpinės profilio konstrukcija turi užtikrinti, kad liuko rėmo ir dangčio metaliniai paviršiai veikiami apkrovos nesiliestų nei horizontaliai, nei vertikaliai išskyrus šarnyrinę sujungimo vietą ir nekeltų triukšmo. Tarpinės medžiaga turi būti ilgaamžė, atspari trinčiai veikiant didžiausioms apkrovoms. Tarpinė turi užtikrinti, kad šulinių liukų naudojimo metu liukų dangtis būtų viename lygyje su rėmu. Tarpinė turi būti keičiama. 

Šulinio liuko rėmo ir dangčio atraminiai paviršiai turi tikti vienas prie kito. Šulinio liuko konstrukcija ir dangčio masė turi garantuoti stabilią ir nejudamą dangčio padėtį liuko rėmo atžvilgiu.

Šulinio liuko ir dangčio konstrukcija turi užtikrinti, kad pravažiuojančio transporto oro srautas ar automobilio padangų trinties jėga nepakeltų dangčio ir užtikrintų saugų eismą.

Šulinio liuko dangtis su rėmu jungiamas šarnyru, atidarytas dangtis patikimai fiksuojamas statmenoje padėtyje. Atidarytas ir užfiksuotas liuko dangtis turi būti saugus nuo atsitiktinio uždarymo. Turi būti numatyta galimybė liuko dangtį išimti iš rėmo. 

Šulinio liukas turi pilnai užsidaryti (dangtis viename lygyje su rėmu) veikiamas dangčio svorio, be papildomų machaninių fiksatorių. Liuko uždarymui nereikalinga papildoma jėga dangčio prispaudimui.

Šulinių liuko rakinimui turi būti numatyta vieta su galimybe nesudėtingai įrengti mechaninį užraktą su nestandartiniu raktu. 

Šulinių liuko rėmo ir dangčio viršutiniai paviršiai turi būti ženklinti. Užrašai turi būti aiškūs ir patvarūs. Turi būti šie užrašai:

- įmonės logotipas ir užrašas. Užrašo ir logotipo pavyzdys pridedamas (1 pav). Galutinį variantą derinti su užsakovu;

- standarto EN 124 žymuo;

- liuko apkrovos klasė D 400;

- medžiagos žymuo;

- gamintojo pavadinimas, ženklas;

- sertifikavimo įstaigos žymuo.

1 pav. Dangčio eskizas su užrašu.
3.  NUOTEKŲ KĖLYKLŲ IR SIURBLINĖS EKSPLOATACIJOS IR PRIEŽIŪROS INSTRUKCIJA

Rangovas turi pateikti eksploatavimo ir priežiūros instrukciją lietuvių kalba du (2) egzempliorius popieriuje ir skaitmeninėje formoje (Word, Excel ar PDF formatas). Be to, turi būti pateikti išpildomieji įrenginių brėžiniai, taip pat bent po tris (3) egzempliorius popieriuje ir skaitmeninėje formoje. 

1.8  Saugaus darbo taisyklės

Rangovas turi parengti saugaus darbo taisykles, kurios atitinka Lietuvos įstatymus ir normas. 

1.9  Mokymai

Rangovas turi organizuoti tinkamą Įrenginius eksploatuojančio personalo apmokymą. 

Rangovas turi pateikti siūlomą mokymo programą Inžinieriui ir Užsakovui ne vėliau, kaip likus dviems (2) savaitėms iki mokymo pradžios. Prieš pradedant mokymą, mokymo programos turinys turi būti suderintas su Inžinieriumi ir Užsakovu. 

Mokymo programoje turi būti būtinai numatyti šie dalykai: 

· Bendrieji dalykai: Pagrindiniai nuotekų valyklos įrenginių veikimo principai, liečiantys mechaninę ir elektrinę įrangą;

· Eksploatavimas: mokymas naudotis visa mechanine ir elektrine įranga, supažindinimas su jos poveikiu atitinkamiems valymo procesams bei rezultatams. Mokymas optimizuoti Įrenginių darbą, supažindinimas su dažniausiai pasitaikančiais gedimais ir jų pašalinimo būdais;
· Automatizacija: Pagrindinių ir praktiškų dalykų mokymas, apimantis programavimą, pritaikymo modelį, kompiuterio programos suderinimą;
· Priežiūra: Mokymas prižiūrėti visą mechaninę ir elektrinę įrangą. 

Mokymas turi vykti objekto vietoje lietuvių kalba. Jei mokymas numatomas kitoje vietoje, Rangovas atsako už su tuo susijusias išlaidas, įskaitant kalbos vertimo, kelionės ir nakvynės išlaidas. 
4.  ARCHEOLOGINIAI TYRIMAI IR PROJEKTO BRĖŽINIŲ PARENGIMAS DARBŲ KOORDINAVIMAS
4.1.  Archeologiniai tyrimai

Rangovas savo sąskaita prieš pradėdamas vykdyti žemės judinimo darbus Lietuvos Respublikos teisės aktuose nustatyta tvarka turi atlikti archeologinius tyrimus (turi būti įsivertinti žvalgomieji archeologiniais tyrimai ir archeologiniai žvalgymai, o esant poreikiui detalieji archeologiniai tyrimai bus Užsakovo perkami atskirai) ir iš  Kultūros paveldo departamento Alytaus - Marijampolės teritorinio skyriaus gauti patvirtintą atliktų archeologinių tyrimų ataskaita/pažyma.
4.2.  Projekto brėžinių parengimas

Esant poreikiui Rangovas savo sąskaita turės parengti supaprastinto statybos projekto brėžinių tikslinimo komplektus (planas su buitinių nuotekų tinklais M1:500, šulinių koordinatės, buitinių nuotekų išilginiai profiliai), kurių pagrindu būtų galima vykdyti darbus. Brėžinių parengimo poreikis gali atsirasti dėl netikslių arba keistinų buitinių nuotekų įvadinių šulinių vietų, keičiantis statinio vietai daugiau nei 2 metrus ar pan.
4.3.  Darbų koordinavimas

Rangovas atsakingas darbų aikštelėje už koordinavimą su tiekėjais ir kitais subrangovais. 

Rangovas statybos darbų metu užtikrina, kad instaliavimas vyktų teisingai ir pagal projekto sumanymą. 

Visi darbai turi būti atliekami pagal dokumentacijoje ir gamintojo pateiktas instrukcijas bei taikant tinkamus darbo metodus.

Rangovas privalo garantiniu laikotarpiu savo sąskaita skubiai ištaisyti trūkumus, kilusius dėl nepakankamos darbų kokybės, blogų konstrukcijų ar medžiagų.
5.  ĮRANGOS IR STATYBOS DARBŲ MONTAVIMAS IR IŠBANDYMAS
4.4.  Bendroji dalis
Rangovas, projekto įgyvendinimui, aikštelėje turi turėti pakankamą skaičių kvalifikuotų prižiūrėtojų, mechanizmų operatorių ir kito reikalingo personalo, tinkamą įrangą, įrankius ir prietaisus. 

Visas montavimas turi būti atliekamas pagal brėžinius, tarp jų pagal gamintojo specifikacijas, brėžinius ir tolerancijas.

Įranga ir visi įrenginiai išliks Rangovo atsakomybėje visą apmokymų ir bandymų laikotarpį. Rangovas atsako už galimą žalą įrengimams, medžiagoms, įrankiams ir prietaisams.

Gamintojų atstovų paslaugos statybos ir garantiniu laikotarpiu turi būti apmokamos Rangovo sąskaita. Įrangos gamintojų personalo įdarbinimas, kontrakto įgyvendinimui, neatleidžia Rangovo nuo jo atsakomybės ir įsipareigojimų nurodytų kontrakte. 

4.5.  Bendrieji bandymų nurodymai

Prieš kviesdamas atlikti atliktų darbų apžiūrą, Rangovas turi atlikti visus reikalingus valymus, sutvarkymus, siekiant, kad apžiūros metu būtų galima patikrinti visus paviršius, detales, įrangą, kuri pilnai turi atitikti visus reikalavimus pateiktus šiose ir techninio projekto specifikacijose. 

Įvairiose techninio projekto „Techninių specifikacijų“ sąlygose nurodomi bandymai, kuriuos Rangovas privalo atlikti tikrindamas darbų kokybę, ir bandymų dažnis. Rangovo dėmesys atkreipiamas į tai, kad nurodytas dažnis yra tik apytikris. Laikydamasis „Specialiųjų Sutarties sąlygų“ ir „Bendrųjų Sutarties sąlygų“, Inžinierius turi teisę keisti bandymų dažnį, jei mano, kad tai reikalinga.

Pagamintoms medžiagoms ir kitoms prekėms Rangovas turi gauti bandymų sertifikatą, charakterizuojantį tas prekes, ir keturias tokio sertifikato kopijas pateikti Inžinieriui. Tokie sertifikatai turi patvirtinti, kad prekės buvo išbandytos pagal Sutarties reikalavimus: sertifikatuose turi būti pateikti bandymų rezultatai. Rangovas turi pasirūpinti reikiamomis priemonėmis, kad nustatyti į statybvietę atvežtą medžiagą ar kitų prekių atitikimą sertifikatams.

6.  PERĖMIMO PROCEDŪRA
Perdavimo procedūros turi būti vykdomos pagal Lietuvos Statybos techninius reglamentus (STR), Lietuvos standartus (LST), Statybos taisykles (ST), techninius reikalavimus (TR) ir FIDIC teisinius reikalavimus. Rangovas atsako už atitinkamų dokumentų paruošimą ir pateikimą, privalomų patvirtinimų gavimą, susijusių su perdavimo/priėmimo procedūromis. 

Užsakovas perima užbaigtus pagal Sutarties sąlygas darbus, išskyrus neesminiais nukrypimus, neturinčius įtakos naudojantis darbais atitinkamai paskirčiai, kurių užbaigimo testų rezultatai teigiami ir įteikiamas perdavimo raštas pripažįstant, kad pastarasis buvo įteiktas pagal toliau nurodytus straipsnius.

Jei darbai Rangovo padalinti į dalis, jis turi teisę kreiptis atskiro perdavimo rašto atskiroms dalims
7.  PRIEDAI

7.1. 1 priedas – Statybos projektai;

7.2. 2 priedas – Naujų abonentų sąrašas.

__________________________

